Reclama susținută de autoritățile din Berlin: o bătrână arată "degetul" celor care nu poartă masca.
Reclama are în centru o doamnă în vârstă, care arată degetul mijlociu tuturor celor care nu poartă mască. Campania are drept scop ridicarea gradului de conștientizare asupra importanței de a purta masca. Reclama a apărut inițial într-un ziar local, dar s-a extins și pe rețelele de socializare.
Reprezentanții turismului din Berlin au lansat o campanie în care o doamnă în vârstă le arată tuturor celor care nu poartă mască degetul mijlociu, relatează BBC."Respectăm regulile impuse de coronavirus", scrie pe afiș, alături de fotografia doamnei.Compania "Visit Berlin" a menționat că respectiva campanie are drept scop evidențierea necesității de a purta mască pentru a-i proteja pe cei din jur.Reacțiile au fost împărțite: în timp ce unii germani susțin mișcarea, alții o consideră nepotrivită, jignitoare.Campania a fost lansată de Senatul Berlinului și compania Visit Berlin și a apărut inițial marți într-un ziar local, dar s-a extins cu rapiditate pe rețelele de socializare.